Hlina, Alojz, poslanec NR SR (2014-06-26):
Vážená pani predsedajúca, vážené kolegyne, kolegovia, je dobré, že je tu ten zákon. To nikto nespochybňuje. Ale sme to mohli mať za sebou, sme to kľudne mohli mať za sebou. Mohli sme byť to, čo, po čom tu voláte niektorí, špeciálne pán Číž. Ten vždycky tu je naprúdený jak tiger, že keď tu niekto niečo rozpráva. Tak sme to mohli mať vybavené. Presne to, že ste dvakrát vylúhovali čaj, no, dvakrát ste to vylúhovali. Tam ste to, na minulej schôdzi tie Košice mali prejsť bez poškvrny nejakými Detvancami, hej, že tam to malo byť, a Kremničanmi, tam to malo byť úplne čisté východniarske, východniarska, hej, vec. Presne tak to dopadlo. Sa mi dostal do rúk letáčik (vystupujúci ho ukazuje plénu), ktorý bol v Košiciach distribuovaný. Naozaj milené, naozaj milené, že teda hrdinský boj pána Rašiho a pána Žigu: zastavili. Kde tam tí chudáci, ktorí, o ktorých ja viem, že roky sa tam trápili, robili bannery, nikto im nezaplatil, letáky, chudáci, stáli tam, chodili po nejakých magistrátoch, neviem čo?! A tomu sa hovorí taká, že elementárna úcta a slušnosť, hej? Ono by stálo za to a ja som sa im poďakoval minulý mesiac, poviem to pre istotu aj teraz. A to, že sa tu niekto založil takýmto štítom, mi príde, no nech sa s tým sám vysporiada. Presne tento letáčik. A preto vlastne Detva a Kremnica minulý mesiac nešla, lebo by sa poškvrnila tá čistota toho východniarskeho loby. A urán zastavil hrdina, hrdinskí bojovníci, správne rozhodnutie, urán. No normálne človek by žasol, nejdem vás s tým trápiť, prípadne Košičania vedia, o čom rozprávam, však to mali v schránkach. Otázka stojí, že či teraz, kto bude dávať čo do schránok, neviem. Pochybujem, že pán Senko alebo možno pani Laššáková. Nevieme, aké sú ambície. V samospráve predsa len tie voľby idú, sa blížia. Nemôžme. Môžeme len toto ešte: nemôžte zakázať na to upozorniť. A tam je aj vidno takéto určité to vaše pokrytectvo. Hej, že to vaše pokrytectvo, že keď cítite, že je tá téma silná, tak sa po nej chopíte a bez kúska hanby zo seba spravíte hrdinov, bez kúska hanby zo seba spravíte hrdinov. Ja už chcem v tejto chvíli asi len apelovať, ja ani, priznám sa, neviem presne, jak pani Müllerová vyzerá, tak len zbežne ju poznám, myslím že je predkladateľka. Pán Senko, pani Laššáková, aspoň sa, prosím vás, neštylizujte do úlohy tých hrdinov. Pekne by korektné bolo v tejto veci poďakovať, tam bolo x ľudí v Detve. Aj vy viete, pán Senko, aj pani Laššáková vie, ľudí, ktorí sa naozaj tej téme venovali, stálo ich to peniaze, energiu, čas. Je potrebné im sa poďakovať, že sa podarilo vytvoriť takú atmosféru, ktorú vy zavŕšite. To vám nikto nemôže zobrať, hej, ktorú vy zavŕšite hlasovaním. Komu česť, tomu česť. Ja vám poďakujem za vaše zahlasovanie. Ja budem hlasovať za. Dúfam, že je to vecne a právne urobené tak, že to nebude mať chybu. To dúfam, že to nerobil Hujer, že to je proste urobené tak, že to bude v poriadku, hej, že nieže sa to vráti, že tam niekde formálne je nejaká chyba v tom. Čiže ja vám za to zahlasujem. A korektne uveďte proste, aj bolo by dobré, keby ste uviedli, že sa podarilo celkovo, hej, celkovo sa podarilo. Nemajte v sebe to, že SMER to urobil. SMER to neurobil. To, dúfam, sa na tomto zhodneme. SMER tomu pomôže hlasovaním. Dobre? SMER tomu pomôže. Ja vám za to hlasovanie ďakujem možno aj v mene tých ľudí, ktorých sa to týka, za predpokladu, že je to v poriadku. Čiže je to o tom. Je to o tom. Dvakrát ste to vylúhovali, dvakrát to chcete predať ako váš boj za spravodlivosť, ale verím, že už nastanú časy, kde ľudia už prestanú veriť týmto rozprávkam. Ďakujem.